ཕྱེ་མར་ལ་འབོ་ཉིས་སྦྲེལ་ཡོད་པ་དང་།དེ་ཡང་གཅིག་གི་ནང་དུ།གཙོ་བོ་གྲོ་དང་།གཞན་དེའི་ནང་དུ་གཙོ་བོ་རྩམ་ཕྱེ།སྟེང་དུ་མར་དང་ཚྭ།ཕྱུར་བ།གྲོ་མ་བཅས་ཀྱིས་བརྒྱན་པ་འདིར་གཞིགས་ན།སྔ་མོ་ལོ་སྐལ་དུ།གྲོ་དང་རྩམ་པ་འབོ་བྱུར་ཁེངས་སུ་བླུགས་ཏེ་སྤྲོད་རེས་བྱེད་སྲོལ་ཡོད་པ་མཚོན་ནུས་ཤིང་།བདག་གི་ཕ་ཡུལ་དུ་ལོ་གསར་སྔོན་དུ།ཁྱིམ་ཚང་ཕན་ཚུན་ཆང་རྒྱུ་ཞེས་འབྲུ་རིགས་སྤྲོད་རེས་བྱེད་སྲོལ་ཉེ་དུས་བར་གནས་ཡོད་ཅིང་།འབྲོག་ཁུལ་དུ་ལོ་སྐལ་དུ་ཐུད་དང་ཤ་སོགས་སྤྲོད་རེས་བྱེད་སྲོལ་ཡོད་པ་རེད།